

VENDIM
Nr.234, datë 19.3.2020

PËR DISA NDRYSHIME DHE SHTESA NË VENDIMIN NR.47, DATË 22.1.2020, TË KËSHILLIT TË MINISTRAVE, “PËR PËRCAKTIMIN E NUMRIT  TË PUNONJËSVE ME KONTRATË TË PËRKOHSHME, PËR VITIN 2020, NË NJËSITË E QEVERISJES QENDRORE”, TË NDRYSHUAR

Në mbështetje të nenit 100 të Kushtetutës, të pikës 2, të nenit 18, të ligjit nr.7961, datë 12.7.1995, “Kodi i Punës i Republikës së Shqipërisë”, të ndryshuar, dhe të nenit 12, të ligjit nr.88/2019, “Për buxhetin e vitit 2020”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në vendimin nr.47, datë 22.1.2020, të Këshillit të Ministrave, të ndryshuar, bëhen këto ndryshime dhe shtesa:
a) Në pikën 1, numri i punonjësve me kontratë të përkohshme ndryshohet dhe bëhet 1 565.
b) Në lidhjen nr.1, të përmendur në pikën 1, në ndarjen “Gr.13, Ministria e Shëndetësisë dhe Mbrojtjes Sociale” shtohet nënndarja sipas tabelës nr.1, që i bashkëlidhet këtij vendimi dhe pjesë përbërëse e tij.
2. Ngarkohet Ministria e Shëndetësisë dhe Mbrojtjes Sociale që të depozitojë pranë Ministrisë së Financave dhe Ekonomisë detajimin e numrit të punonjësve me kontratë, periudhën kohore të punësimit dhe kategorinë përkatëse të pagës së tyre.
Ky vendim hyn në fuqi menjëherë dhe botohet në Fletoren Zyrtare. 

KRYEMINISTËR 
Edi Rama

Emri i Institucionit

Nr.

Emértesa

Koha mesatare

Periudhé kohore

Punonjésve ditore
13 |Ministria e Shéndetésisé dhe Mbrojtjes Sociale 15
Qendra Kombétare e Urgjencés Mjekésore 10 Infermiers/operatore 8 ore/dite 3 Muaj
Qendra Kombétare e Urgjencés Mjekésore 5 Shoferé ambulance 8 ore/dite 3 Muaj
TOTAL PUNONJES ME KONTRATE 15





